കോണ്ഗ്രസില് നിന്നും നിരവധി പേര് സി പി എമ്മിലേക്ക് ചേരാന് തങ്ങളെ സമീപിച്ചിട്ടുണ്ടെന്ന് എം വി ജയരാജന് കണ്ണൂര് : കേന്ദ്ര സര്ക്കാറിന്റെ ജനവിരുദ്ധ നയങ്ങള്ക്കെതിരെ സപ്തംബര് 9 ന് രാവിലെ 10 മണിക്ക് 225 കേന്ദ്ര സര്ക്കാര് ഓഫീസുകള്ക്ക് മുന്പില് സി.പി.ഐഎം ന്റെ നേതൃത്വത്തില് ധര്ണ്ണ സമരം സംഘടിപ്പിക്കുമെന്ന് സി പി ഐ എം കണ്ണൂര് ജില്ലാ സെക്രട്ടറി എം വി ജയരാജന്. കണ്ണൂരില് വാര്ത്താ സമ്മേളനത്തില് സംസാരിക്കുകയായിരുന്നു അദ്ദേഹം.സെപ്തംബര് 8 ന് വൈകുന്നേരം 3838 ബ്രാഞ്ച് കേന്ദ്രങ്ങളില് പന്തംകൊളുത്തി പ്രകടനവും നടത്തും. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം സൗജന്യവും സാര്വ്വത്രികവുമായി വാക്സിന് നല്കുക, കോവിഡ് മൂലം മരണപ്പെട്ട കുടുംബങ്ങള്ക്ക് മതിയായ നഷ്ടപരിഹാരം നല്കുക, ആദായ നികുതിദായകരല്ലാത്ത കുടുംബങ്ങള്ക്ക് പ്രതിമാസം 7500 രൂപ വീതം നല്കുക, സൗജന്യമായി ഭക്ഷ്യധാന്യകിറ്റ് അനുവദിക്കുക, ഇന്ധനത്തിന്റെയും പാചകവാതകത്തിന്റെയും വിലക്കയറ്റം പിന്വലിക്കുക, കര്ഷകതൊഴിലാളി ദ്രോഹ നിയമങ്ങള് റദ്ദാക്കുക, പൊതുമേഖല ഓഹരി വില്പ്പന തടയുക, തൊഴിലുറപ്പ് പദ്ധതിയുടെ കൂലിയും തൊഴില് ദിനവും വര്ദ്ധിപ്പിക്കുക, ഫോണ് ചോര്ത്തലിനെക്കുറിച്ച് സുപ്രീം കോടതിയുടെ മേല്നോട്ടത്തില് അന്വേഷണം നടത്തുക, രാജ്യദ്രോഹ നിയമവും യു.എ.പി.എ കേസുകളും പിന്വലിക്കുക, അന്യായമായി അറസ്റ്റ് ചെയ്ത മാധ്യമ പ്രവര്ത്തകരെ വിട്ടയക്കുക എന്നീ ആവശ്യങ്ങളാണ് സമരത്തില് ഉന്നയിക്കുന്നത്. ഇന്ധനപാചകവാതക വിലക്കയറ്റം കേന്ദ്രസര്ക്കാര് സൃഷ്ടിയാണ്. അന്താരാഷ്ട്ര വിപണിയില് വിലകുറയുമ്ബോള് രാജ്യത്ത് വിലകയറ്റുന്നത് ജനങ്ങളെ ദ്രോഹിക്കാനാണ്, ഒപ്പം കോര്പ്പറേറ്റുകളെ സഹായിക്കാനും. കോവിഡ് ദുരിത കാലത്ത് പോലും പ്രതിദിനമാണ് ഇന്ധന വില കയറ്റിയത്. പാചകവാതക വിലയാവട്ടെ 33 വര്ദ്ധിപ്പിച്ചു. 23 ലക്ഷം കോടി രൂപയാണ് മോഡി സര്ക്കാര് ജനങ്ങളില് നിന്നും ഊറ്റിയെടുത്തത്. പാചക വാതക സബ്സിഡി നിര്ത്തലാക്കിയതോടെ കേരളത്തിലെ 80 ലക്ഷം ഗാര്ഹിക ഉപഭോക്താക്കള്ക്ക് കഴിഞ്ഞ 8 മാസത്തിനിടയില് മാത്രം 1050 കോടിയാണ് നഷ്ടപ്പെട്ടത്. പൊതുമേഖല ഓഹരി വില്പ്പനയിലൂടെ 6 ലക്ഷം കോടി സമാഹരിക്കുമെന്ന് കേന്ദ്രസര്ക്കാര് പ്രഖ്യാപിച്ചു. റോഡ് മുതല് വിമാനത്താവളം വരെ വിറ്റു കൊണ്ടാണ് ഈ തുക സമാഹരിക്കുന്നത്. ഇതെല്ലാം കടുത്ത ജനദ്രോഹമാണ്. കോണ്ഗ്രസില് നിന്നും നിരവധി പേര് സി പി എമ്മിലേക്ക് ചേരാന് തങ്ങളെ സമീപിച്ചിട്ടുണ്ട്. കോണ്ഗ്രസിലേയും ലീഗിലേയും ഒരു പ്രബല വിഭാഗം അകന്നു നില്ക്കുകയാണ്. ഇന്നിപ്പോള് വിശ്വസിക്കാന് പറ്റിയ പ്രസ്ഥാനം സി പി എം ആണ് എന്നുള്ളത് ജനങ്ങള് തിരിച്ചറിഞ്ഞു. കെ സുധാകരന് എല്ലാം പരിഹരിച്ചു എന്ന് പറയുന്നത് പുതിയ അടിയുടെ തുടക്കമാണെന്ന് ജയരാജന് കൂട്ടിച്ചേര്ത്തു. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read കോണ്ഗ്രസിലെ പ്രശ്നങ്ങള് അവസാനിച്ചെന്ന് കെപിസിസി പ്രസിഡന്റ് എംബിബിഎസിന് ആര്എസ്എസ് ആചാര്യനെ കുറിച്ചുള്ള പാഠഭാഗങ്ങള് ഉള്പ്പെടുത്തിയതിനെതിരെ കോണ്ഗ്രസ് സര്, മാഡം കോണ്ഗ്രസ് ഭരിക്കുന്ന തദ്ദേശസ്ഥാപനങ്ങളില് ഒഴിവാക്കുമെന്ന് കെപിസിസി പ്രസിഡന്റ് കെ.സുധാകരന് ജനങ്ങളെ ഭിന്നിപ്പിക്കുന്ന വര്ഗ്ഗീയതയും, ജനങ്ങളെ ദ്രോഹിക്കുന്ന ആഗോള വല്ക്കരണ നയങ്ങളും സംഘപരിവാര് അജണ്ടയാണ്. അതിനെതിരായി നടക്കുന്ന സമരം വിജയിപ്പിക്കുന്നമെന്ന് ജയരാജന് പറഞ്ഞു.